kardosdrur/scandi-wiki huggingface dataset:
Harsum

Harsum er en by og kommune i det centrale Tyskland med  indbyggere, hørende under Landkreis Hildesheim i den sydlige del af delstaten Niedersachsen.

Den ligger omkring 6 km nord for Hildesheim, og 25 km sydøst for Hannover.

Geografi 
Harsum ligger nær Stichkanal Hildesheim og Bundesautobahn A 7 i det frugtbare landskab Hildesheimer Börde. Kommunen grænser (med uret fra nordøst) til Algermissen, Schellerten, Hildesheim, Giesen og Sarstedt.

Inddeling 
Kommunen Harsum består ud over hovedbyen af otte landsbyer:

Adlum, Asel, Borsum, Hönnersum, Hüddessum, Klein Förste, Machtsum og Rautenberg

Eksterne henvisninger 

 Officielt websted

Byer i Niedersachsen
Kommuner i Niedersachsen
Holle

Holle er en by og kommune i det centrale Tyskland med  indbyggere, hørende under Landkreis Hildesheim i den sydlige del af delstaten Niedersachsen.

Den ligger omkring 15 km sydøst for Hildesheim, og 15 km vest for Salzgitter.

Geografi 
Holle er beliggende mellem højdedragene Vorholz mod nord, Lichtenberge (nordvestdelen af Salzgitter-højdedragene) mod øst og Hainberg mod sydøst. Floddalene til Innerste og Nette og skovområderne i ovennævnte højdedrag præger landskabet i kommunen, der ligger som en grøn kile mellem storbyområderne Hannover/Hildesheim og Braunschweig/Salzgitter.

Holle hørte allerede i middelalderen til landskabet Ambergau.

Inddeling 
Kommunen Holle består ud over hovedbyen Holle af ni landsbyer:

* med bebyggelsen Wohldenberg

** med bebyggelsen Astenbeck

(Indb. pr. 30. april 2013)

Eksterne henvisninger 

 Officielt websted

Byer i Niedersachsen
Kommuner i Niedersachsen
Schweiz ved vinter-OL 2014

Schweiz deltog ved vinter-OL 2014 i Sotji, som blev arrangeret i perioden 7. til 23. februar 2014.

Medaljer 

Langrendsløberen Dario Cologna fik to guldmedaljer i henholdsvis 15 km klassisk stil og 30 km jagtstart. Schweiz vandt bronze i kvindernes ishockeyturnering.

Referencer 

Lande ved vinter-OL 2014
2014
Brasilien ved vinter-OL 2014

Brasilien deltog ved vinter-OL 2014 i Sotji, som blev arrangeret i perioden 7. februar til 23. februar 2014.

Medaljer

Referencer 

Lande ved vinter-OL 2014
2014
Søren Vestergaard Mikkelsen

Søren Vestergaard Mikkelsen (født 17. februar 1949 i Rønne) er en dansk/grønlandsk forfatter af 150 lærebøger, dramatiker og skolemand.
Han blev lærer fra Jonstrup Statsseminarium i 1972 og stiftede samme år Sørens Værtshus i Snogebæk. Han begyndte at skrive og arbejdede på Danmarks Lærerhøjskole, til han i 1977 flyttede til Grønland.
I 1989 blev han direktør i Eskimo Management ApS, solgte kunstindustri og var konsulent/ideudvikler inden for skolevæsenet. Skuespilleren Flemming Jensen debuterede på Sørens Værtshus og skrev i forordet til 1. bind af Mikkelsens erindringer: Søren Vestergaard Mikkelsen; denne besynderlige blanding af en charlatan og et varmt eftertænksomt menneske fortæller om de år, han har ladet livet komme til sig. Han passer til landet og de dejlige mennesker, der befolker det.

Søren Vestergaard Mikkelsen har bl.a. skrevet:
 Øjeblikke fra et liv på tålt ophold, 2012
 Hjem, 2013
 Minderne har man da lov at have, 2014

Privat 
Han er gift med Louise, og de har sønnerne Qunerseq Anders Bianco og Peter Miki Bajare.

Faglitterære forfattere fra Danmark
Christoffer Faarup

Christoffer Faarup (født 28. december 1992 i Aarhus) er en dansk alpin skiløber. Han har blandt andet repræsenteret Danmark under vinter-OL 2014 i disciplinerne styrtløb, super-G og super kombineret. Christoffer Faarup er også udtaget til vinter-OL 2018 i samme tre discipliner.

Til verdensmesterskaberne i St. Moritz i 2017 fik han en 30. plads i styrtløb, en 27. plads i super G og en 26. plads i superkombineret.

Faarup flyttede til Norge i 2007 for at satse på skisporten. Han bor til daglig på Hafjell, Øyer i Norge. Han blev student i 2012 fra Norges Toppidrettsgymnas, Lillehammer.

Faarup er medlem af Hobro Skiklub og Lillehammer Skiklub. Faarup kører sammen med det svenske fartslandshold. Han repræsenterer Danmark i alle internationale konkurrencer.

Karriere

Olympiske lege 
Karrierens første olympiske deltagelse var i 2014 Sotji i Rusland. Det endte med en 37. plads i styrtløb for danskeren.

Verdensmesterskaber(WSC) 
Faarup har deltaget i Verdensmesterskaberne i
 2011 Garmisch Partenkirchen, Tyskland
 2013 Schladming, Østrig
 2015 Beaver Creek, USA
 2017 St. Moritz, Schweiz

Verdenscup(WC) 
Faarup har deltaget i verdenscuppen i
 Kvitfjell, Norge
 Val Gardena, Italien
 Lake Louise, Canada

Danmarksmesterskaper 
Faarups resultater fra de officielle Danmarksmesterskaber

DNF: "Did not finish" (gennemførte ikke)

N/A: Not available (konkurrencen blev ikke afholdt)

Bedste internationale resultater

Priser

2011 
 Paul Thranes Mindepokal

2012 
 Den Nordjyske Idrætspris

2014 
 Årets Sportspris fra Danmarks Skiforbund
 Paul Thranes Mindepokal

Referancer 
 https://da.wikipedia.org/wiki/Kategori:Deltagere_for_Danmark_ved_vinter-OL_2014
 http://www.dr.dk/sporten/christoffer-faarup-alpint-skiloeb
 http://www.ntg.no/no/velg_skole/lillehammer/idretter/alpint/tidligere_elever/page5337.html
 http://nordjyske.dk/nyheder/faarup-fik--den-nordjyske-idraetspris-/1a14c1bf-092d-470a-b55e-084c2078aceb/112/1513
 http://www.skiforbund.dk/aarets-skievent-2014-en-kaempe-succes-i-hoej-sol/

Eksterne henvisninger 
 Officielle webside 
 Christoffer Faarup  – Profil på Danmarks Idrætsforbunds OL-webside
 DR's profil af Christoffer Faarup
 

 Facebook: Christoffer Faarup, Sportsudøver
 Instagram: cfaarup
 Website: www.christofferfaarup.dk

Deltagere for Danmark ved vinter-OL 2014
Deltagere for Danmark ved vinter-OL 2018
Alpine skiløbere fra Danmark
Krybende hestegræs

Krybende hestegræs (Holcus mollis) er en flerårig, urteagtig plante (græs), der danner udløbere og derfor får en fladedækkende vækst. Arten hører hjemme på let skyggede steder: krat og skovbryn, og den kan bruges som bunddække på tilsvarende steder i haverne.

Kendetegn 
Krybende hestegræs er en flerårig, urteagtig græsart med en fladedækkende vækst. Stænglerne er opstigende, runde i tværsnit og furede. Knæene er hårede. Bladene sidder spredt, og de er flade og linjeformede med hel rand. Begge bladsider er let blåligt græsgrønne. Blomstringen foregår i juli-august, og blomsterne er samlet i småaks, der danner endestillede toppe. Småakset rummer to blomster, hvoraf den øverste er rent hanlig, mens den nederste er tvekønnet. De enkelte blomster er uregelmæssige (som det er sædvanligt hos græsserne) med udragende og knækket stak. Frugterne er nødder (”korn”).

Rodsystemet består af krybende jordstængler og trævlede rødder.

Planten når en højde, der ligger på ca. 40 cm (på de blomstrende skud), mens bredden bestemmes af tilvæksten på jordstænglerne og skud derfra.

Udbredelse 

Krybende hestegræs er naturligt udbredt i Makaronesien, Nordafrika, Lilleasien og det meste af Europa. I Danmark er planten almindelig de fleste steder. Arten er knyttet til let skyggede voksesteder med en jord, der er sur, middelfugtig og næringsfattig. Derfor findes den i lyse skove, krat og skovbryn.

Beira-Duriense, som er bjergene syd for Douro i Portugal, består mest af granit. Her findes rester af de oprindelige egeskove, hvor arten vokser sammen med bl.a. blåmunke, draphavre, kambregne, almindelig mælkeurt, almindelig pære, Aquilegia dichroa (en art af akeleje), Crocus serotinus (en art af krokus), Genista florida (en art af visse), kantet konval, kornet stenbræk, kranstorskemund, kratviol, lægeærenpris, Omphalodes nitida (en art af kærminde), pyramidelæbeløs, pyrenæisk eg, rundfinnet radeløv, spansk klokkeskilla, stilkeg, stor fladstjerne, trillinganemone og trælyng<ref>[http://www.millpress.nl/shop/abooks/MEDECOS/pdf/032.pdf J.D. de Almeida: Flora and vegetation of Beira-Duriense mountains - an introduction]  – kortfattet oversigt over disse vegetationstyper </ref>

 Anvendelse 
Sorten Holcus mollis'' 'Albovariegatus', der har hvidbrogede blade, bruges i haverne som bunddække.

Galleri

Note 

Haveplanter
Bunddækkende planter
Hestegræs
Michael Sam

Michael Alan Sam Jr. (født 7. januar 1990 i Houston, Texas, USA) er en amerikansk footballspiller, der i NFL blev draftede af St. Louis Rams i 7. runde.

Han spiller pt for Montreal Alouettes i Canadian Football League (CFL).

Den 10. februar 2014, meddelte han i et interview, at han var homoseksuel, som den første spiller i NFL, der var åben om sin homoseksualitet.

Klubber 
 2014: St. Louis Rams
 2014: Dallas Cowboys
 2015: Montreal Alouettes

Referencer

Eksterne henvisninger 

Amerikansk fodbold-spillere fra Texas
Amerikansk fodbold-spillere fra St. Louis Rams
Personer fra Houston
Grenader

Grenader har flere betydninger:
 Grenader (soldat) − oprindelig granatkaster
 Grenaderkorpset − tidligere dansk militær enhed (1701 til 1763)
Grenader (soldat)

Grenader (fra fransk grenadier, granatkaster; af grenade, granat) er oprindeligt en specialiseret stormsoldat til benyttelse i bl.a. belejringsoperationer og til kast af granater. Betegnelsen opstod i begyndelsen af 1600-tallet. Grenader blev en betegnelse på en elite-infanterist allerede før 1700. På daværende tidspunkt blev grenaderne valgt blandt de største og stærkeste soldater. I 1700-tallet var den specialiserede funktion med kast af granater ikke længere af væsentlig betydning, og grenaderne blev i stedet valgt som lederne af angreb på slagmarken eller på belejrede stillinger. 

Under Skånekrigen (1675 – 1677) blev enkelte soldater kaldt genaderer, senere oprettedes infanterikompagnier af grenaderer.

Se også 
Grenaderkorpset

Eksterne henvisninger og kilder
DEN NYE SALMONSEN  – afsnit 1667 - grenader
Wiktionary  - grenader

Militær
Krigertyper
Store Snap Sø

Store Snap Sø (dansk) eller Großer Schnaaper See (tysk) er en cirka 16,6 hektar stor sø beliggende få hundrede meter nordvest for Vindeby Nor ved byen Egernførde (Egernfjord) i bunden af halvøen Svansø i Sydslesvig. I administrativ henseende hører søen under Egernførde kommune i den nordtyske delstat Slesvig-Holsten, dens bredder grænser til Vindeby og Gammelby kommuner. I den danske periode hørte søen under Borreby Sogn i Risby Herred (Svans godsdistrikt, Egernførde Herred) i Hertugdømmet Slesvig.

Store Snap Sø har udløb via Snap Å i Lille Snap Sø og derfra i Vindeby Nor, som løber til Egernførde Bugt (Egernfjord). Søens dybeste sted er 20 meter. Ved dens bred er der et lille badested. Søen er navngivet efter Snap Gods. Sammen med Vindeby Nor og Østervolden udgør søen halvøen Svansøs grænse mod syd. Der er en række søer i nærheden som Vindeby Nor, Birkesø, Bulsø, Kolsø og Langsø, som danner en kæde af søer mellem Egernjord og Slien.

Snap og Snap Sø blev flere gang nævnt i den danske generalstabs beretninger om Treårskrigen i 1848-1850 (Den dansk-tydske Krig i Aarene 1848-50) .

Noter 

Søer i Sydslesvig
Svans
Egernførde
Storslalom

Storslalom er en disciplin i alpint skiløb og alpint snowboarding. Den involverer skiløb mellem et sæt af opsatte porte placeret med større afstande end i slalom, men mindre afstande end i super-G.

Storslalom og slalom udgør de tekniske discipliner i alpint skiløb. Dermed adskiller disciplinerne sig fra super-G og styrtløb, som er baserede på fart. De tekniske discipliner afholdes normalt med to gennemløb på forskellige pister.

Bane 
Højdeforskellen for en storslalombane bør være på 250-450 meter for mænd og 250-400 meter for kvinder. Antallet af porte er 56-70 for mænd og 46-58 for kvinder. Retningen svinger mellem 11-15 % for voksne og 13-15 % for børn. På en 300 meter højdeforskel bør der være mellem 33 og 45 retningsskift.

Hastighed 
Til trods for at det ikke er det hurtigste skidisciplin, så kan dygtige storslalomløbere i gennemsnit nå op på omkring 80 km/t. I super-G kan nås en fart på ca. 125 km/t, mens gennemsnitsfarten i slalom ligger omkring 40 km/t.

Udstyr 
Storslalomski er kortere end super-G- og styrtløbsski, men længere end slalomski.

Historie 
Den første storslalomkonkurrence blev afholdt af Guenther Langes i 1935 på Marmolada i Dolomitterne i Italien. 

Storslalom blev for første gang i FIS Alpine World Ski Championships sammenhæng afholdt ved FIS Alpine World Ski Championships 1950 i Aspen i Colorado. Disciplinen fik sin OL-debut ved vinter-OL 1952 i Oslo og været med lige siden.
 
Da disciplinen blev introduceret erstattede den kortvarigt alpinski kombineret ved verdensmesterskaberne, men den kom tilbage ved verdensmesterskabet i 1954 i Åre. Kombineret alpinski kom ikke tilbage på det olympiske program før ved vinter-OL 1988 nær Calgary.

Kilder 

Snowboarding
Alpint skiløb
Slaget om Bréville

Slaget om Bréville, Normandiet, fandt sted under anden verdenskrig i  tidsrummet 8. juni 1944 til 13. juni 1944 mellem den britiske  6. luftbårne division under kommando af general Richard Nelson Gale og den tyske 346. infanteridivision under kommando af generalløjtnant Erich Diestel.

Den tyske infanteridivisions enheder okkuperede landsbyen Bréville-les-Monts beliggende mellem floderne Orne og Dives, hvorfra tyskerne kunne observere den britiske luftbårne divisions positioner og forsvar af floden Orne og Caen-kanalens broer og bagvedliggende Sword Beach ved Ouistreham, Caens havneby.

Tyskerne foretog adskillige adskillige angreb på de britiske positioner fra Bréville-les-Monts for at opnå kontrol med de allieredes brohoved.

Briterne indledte et endeligt modangreb natten mellem den 12. og 13. juni 1944 og sikrede sig Bréville-les-Monts efter meget svære tab, 162 døde på britisk side, medens tyskerne havde 418 døde under den sidste træfning.

Eksterne henvisninger og kilder
Personal account of the battle at BBC Peoples War
Breville at Normandie 1944 

Breville, Slaget om
Midtbyen (Trondheim)

Midtbyen er fra 1. januar 2005 en af de fire administrative bydele i Trondheim. Bydelen omfatter Sentrum, Byåsen, Ila, Tempe, Elgeseter, Stavne og Trolla. Midtbyen omfatter det meste af det gamle Trondhiem, i kraft af at Sentrum er, hvor også middelalderbyen befandt dig.

Vigtige gader i Midtbyen er:
 Dronningens gate
 Kongens gate
 Kjøpmannsgata
 Munkegata
 Nordre gate
 Olav Tryggvasons gate

Litteratur 
 Kaldal, Ingar (1997), Veit og gate: daglegliv i Midtbyen i Trondheim 1880-1950. Universitetsforlaget, Oslo. s. 514. 

Bydele i Trondheim
Nygård (Egen Sogn)

Nygård er beliggende  i Nørreskoven på Als. Siden maj 2008 har Nygård været et kultursted, drevet af Foreningen Nygård, der har lejet ejendommen  af Naturstyrelsen, som ejer stedet.

Nygård var oprindelig de nordborgske hertugers jagthytte.  Senere blev stedet bolig for skovridere og  skovfogeder.  I perioden november 2005 til november 2007 boede Charlotte Sahl Madsen, daværende direktør for Danfoss Universe, på Nygård.

Fra november 2007 til maj 2008 renoverede Foreningen Nygård hovedbygningen med støtte fra A.P.Møller og Hustru Chastine Mc-Kinney Møllers Fond til Almene Formaal.

Nygårds historie 
Nygård dateres til 1600-tallet. Antages at være opført af hertug Hans den Yngre. 

I Trap Danmark beskrives lokaliteten således:”Nygård. De nordborgske hertugers jagthus ”Neuenhoff” beskrives 1730 som ”meget vidt bygfældigt,forfaldent og ruineret”. Den grundmurede hovedbygning, der var beboet af skovrideren (”der Schoureiter”) og havde 24 fag i længden og 6 i bredden samt ”store skorstene og kaminer”, foreslås da nedrevet, ligesom den ubenyttede lade på 14 fag; materialerne foreslås anvendt til reparation af Østerholm slot . Da det imidlertid besluttes at nedbryde slottet, anvendes i stedet dettes materialer på Nygård, der foruden af jagthuset bestod af et forpagterhus, sammenbygget m. kostalden, lade, vestre tærskehus, studestald og et meget forfaldent hollænderi (mejeri). Istandsættelsen afsluttedes 1737. ”Die Hegereiter Wohnung Neuenhoff” blev på ny repareret 1791 og vistnok helt ombygget 1819-20 ved bygmester Nis Marcussen i Mjels. Nu fremtræder skovfogedgården som en meget indtagende helhed,m. to grundmurede, stråtækte avlslænger fra 1700-tallet, delvis opført af munkesten fra Østerholm,og en hvidkalket hovedbygning. Med fladbuede vinduer, lavt, halvt afvalmet tag og høj, fremspringende kælderetage.”  

Den velbevarede runddysse, Baronens Høj   vidner om, at stedet har været befolket langt tidligere. Den stammer fra bondestenalderen  (fra ca. 3900 f.Kr. til 1800 f.Kr).

Galleri

Skovridere og skovfogeder på Nygård 
ca. 1694          Förster Johan Hulsebusch
1703 - 1714     Hans Henrik Uhlenbergs
1714 - 1728     Claus Karlsen Schütz
1728 - 1756     Skovrider Henning Wolf
1756 - 1758     Hern Klinge
1758 - 1784     Hegereiter Andreas Petersen
1784 - 1785     Skovrider Ole Olsen
1785 - 1816     Skovrider Christian Frederik Würtzinger
1716 - 1851     Skovrider Henrik August Grotrian
1851 - 1862     Skovrider, baron Julius Wedel Wedelsborg
1862 - 1872     Skovrider Carl Hansen
1872 - 1892     Revirförster Heinrich Deichmann
1892  - 1908    Revirförster Wilhelm Deichgräber  
1908 -  1920    Revirförster Born
1920                Konstitueret skovfoged A. Mariager
1920 - 1956     Skovfoged Godtfred Angelo
1956 - 1976     Skovfoged Troels Trier Mørk
1977 - 2004     Skovfoged Leo Vindahl Olsen

Eksterne kilder/henvisninger

Fodnoter

Henvisninger
Egen Sogns Lokalhistoriske forening: Årsskrift 2005 s. 33-46
Nygårds hjemmeside

Slotte i Danmark
Lokaliteter i Sønderborg Kommune
Kælkning under vinter-OL 2014

Kælkning under vinter-OL 2014 foregik på Sanki bobslæde- og kælkebane i perioden fra 8. til 13. februar 2014.

Medaljevindere

Medaljer

Eksterne henvisninger 

 Sochi2014.com: Luge  

Sportsgrene under vinter-OL 2014
OL 2014
Skihop under vinter-OL 2014

Skihop under vinter-OL 2014 blev afviklet på RusSki Gorki-anlægget i perioden 8. til 17. februar 2014. Nyt for dette år var, at der for kvinder blev afholdt en konkurrence på normal bakke.

Medaljevindere

Mænd

Kvinder

Medaljer

Eksterne henvisninger 

 Sochi2014.com: Ski Jumping  

Sportsgrene under vinter-OL 2014
OL 2014
Torah Bright

Torah Jane Bright (født 27. december 1986 i New South Wales) er en australsk snowboarder, der har deltaget i tre olympiske lege.

Hun deltog første gang ved vinter-OL 2006, hvor hun stillede op i halfpipe. Hun blev nummer ti i første kvalifikationsrunde og vandt derpå anden runde. I finalen opnåede hun 41,0 point i sit andet forsøg, og det rakte til en femteplads i konkurrencen.

Fire år senere, ved legene i 2010 i Vancouver, var Bright australsk flagbærer ved åbningsceremonien, og sportsligt stillede hun igen op i halfpipe. Hun vandt kvalifikationsrunden med 45,8 point og gik dermed direkte i finalen. Her styrtede hun i sit første forsøg og fik en meget lav score, men hun tog revanche i andet forsøg og sikrede sig guldet med 45,0 point foran amerikanerne Hannah Teter (42,4 point) og Kelly Clark (42,2 point).

Ved vinter-OL 2014 i Sotji stillede hun op i tre discipliner. I slopestyle blev hun nummer syv, og i boardercross blev hun nummer atten. Som forsvarende olympisk mester i halfpipe var hun naturligvis blandt favoritterne i denne disciplin, og hun klarede sig direkte i finalen med en tredjeplads i kvalifikationsheatet. Her opnåede hun efter en halvdårlig præstation i første forsøg 91,50 point i andet, hvilket lige akkurat var for lidt til at vinde, idet amerikaneren Kaitlyn Farrington vandt guld med 91,75 point, mens Kelly Clark fik bronze med 90,75.

Udover sine OL-præstationer har hun vundet bronze ved VM i snowboard i 2013. Hun har desuden vundet flere medaljer ved vinter-X-games i superpipe, heriblandt guld i 2007 og 2009.

Referencer

Eksterne henvisninger 

 
 

Snowboardere fra Australien
Snowboardere ved vinter-OL 2006
Deltagere for Australien ved vinter-OL 2006
Snowboardere ved vinter-OL 2010
Deltagere for Australien ved vinter-OL 2010
Medaljevindere ved vinter-OL 2010
Snowboardere ved vinter-OL 2014
Deltagere for Australien ved vinter-OL 2014
Medaljevindere ved vinter-OL 2014
Deltagere i Vinter X-Games
Olympiske mestre fra Australien
Olympiske sølvmedaljevindere fra Australien
Lawn Tennis Association of Australasia

Lawn Tennis Association of Australasia (LTAA) var et tennisforbund, der blev dannet i 1904 ved sammenslutning af New Zealand Lawn Tennis Association (nu Tennis New Zealand) og tennisforbundene i de seks australske stater. New Zealand trådte ud af forbundet i 1922 og forårsagede dermed opløsningen af LTAA. LTAA var et af de stiftende medlemmer af International Lawn Tennis Federation (ILTF) (nu International Tennis Federation), der blev oprettet på en konference i Paris, Frankrig den 1. marts 1913.

Hovedformålet med sammenslutningen af tennisforbundene i New Zealand og Australien var at udvikle en international tennisturnering med US National Championships og Wimbledon-mesterskaberne som forbillede, og det resultaterede i oprettelsen af Australasian Championships i 1905. Turneringen blev senere til Australian Championships i 1927, og endelig Australian Open i 1969. Organisationen arbejdede tillige med udviklingen af tennis i både Australien og New Zealand. 

Fra 1905 til 1914 stillede forbundet ligeledes op med et fælles Davis Cup-hold for de to nationer, som fire gange vandt Davis Cup-trofæet.

Referencer 

Tennisorganisationer
Etableret i 1904
Ophørt i 1922
Tennis i Australien
Sport i New Zealand
Trondheim Kino

Trondheim Kino er et aktieselskab som er ejet af Trondheim kommune, der driver to biografer i Trondheim; Prinsen kino og Nova kino.

Selskabets administrerende direktør er fra 2013 Arild Kalkvik. Formanden er Geirmund Lykke.

Historie 
Trondheim Kino blev oprettet i 1918 som følge af at Stortinget fem år før gav kommunestyret ret til at give licens for biografdrift. Trondheim Kommune overtog det da privateide Verdensteateret på Circus-pladsen i Prinsens gate, som tidligere havde vært Nordens største biograf med 1150 siddepladser, og dets direktør Hans Kunig blev da den første kommunale biografbestyrer. Biografen er blev bygget om af flere omgange og Prinsen Kino fremstår i dag som en moderne biograf med otte sale.

Trondheim Kino indgik i 1938 en aftale med Folkets hus om biografdrift og seks år senere blev biografen åbnet under navnet Sentrum Kino. Denne var i drift frem til 1993, da den store sal blev bygget om til fem sale og omdøbt til Nova Kinosenter. Biografen blev yderligere ombygget i perioden 2003–2004 og fik da yderligere seks sale. Novas største, Liv Ullmann-salen, er blevet moderniseret flere gange, senest i 2013 med nyt lærred og helt nyt Atmos lydsystem.

I Trondheims nabokommune Strinda var kommunestyret ikke interesseret i at drive biograf og lod i stedet distributørerne Metro-Goldwyn og Universal Pictures drive Rosendal Kino frem til 1929, da Trondheim Kino lejede lokalerne som de senere købte i 1957.

Trondheim Kino drev også i mange år en biograf i Heimdal samfundshus under navnet Heimdal Kino.

Trondheim Kino var i perioden 1992–2000 organiseret som kommunal virksomhed, og blev overtaget som kommunalt aktieselskab i 2000.

Fra 2005 har Trondheim internationale filmfestival – Kosmorama haft sine forestillinger på Trondheim Kino.

Sale 
Trondheim Kinos to biografer har følgende sale og systemer:

Prinsen kino

Nova Kinosenter 

Nova sal 1 har 5 frontkanaler (5 4-vejs højtalerstabler) monteret bag lærredet, 40 surround kanaler monteret langs væggene og i taget og 3 dybbas kanaler (en bag lærredet og en på hver side bak i salen). Til sammenligning har de andre sale enten 5.1 eller 7.1.

Lydsystemet drives af 34 QSC forstærkere, som kan levere totalt 62000 Watt (62 Kilowatt) og styres af en Dolby CP850 lydprocessor.

Litteratur 
 Trond E. Haugan: Byens magiske rom: Historien om Trondheim kino (Tapir Akademisk Forlag, 2008, )

Eksterne henvisninger 
 http://www.trondheimkino.no/
 Dolby Atmos 

Kino
Biografer
Kino
LEGO Filmen

LEGO-filmen - Et klodset eventyr (en: The LEGO Movie) er en amerikansk-australsk-dansk computeranimeret komediefilm instrueret og skrevet af Phil Lord og Chris Miller, distribueret af Warner Bros. Pictures og med engelske stemmer af Chris Pratt, Will Ferrell, Elizabeth Banks, Will Arnett, Nick Offerman, Alison Brie, Charlie Day, Liam Neeson og Morgan Freeman. Filmen er baseret på LEGOs linje af legetøj og udgivet den 6. februar 2014.

Medvirkende

Referencer

Eksterne henvisninger 
 Officielle hjemmeside 
 Officiel hjemmeside på Lego.com 
 

Animationsfilm fra USA
Filmen
Amerikanske film fra 2014
Danske film fra 2014
Film fra Australien